Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 684/12/2202	Galanta, 27.3.2014
EEČ : 2-17-119-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 28.2.2013, spisová značka 3 Pv 684/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 15. 09. 2012 v čase od 20.00 h do 20.30 h v katastri obce Kráľov Brod, na rieke Čierna Voda asi 1000 m od cestného mostu Kráľov Brod smerom na obec Dolné Saliby v rybárskom revíri XXXXX neoprávnene zasiahli do výkonu rybárskeho práva a to takým spôsobom, že bez povolenia lovili ryby pomocou rybárskej udice zn. JUNIOR zlato-červenej farby, ktorá udica bola opatrená s navijakom, vlascom a s háčikom, 1 ks rybárskou palicou zn. BYRON fialovo-červenej farby, ktorá bola opatrená s navijakom, vlascom a s háčikom, 1 ks rybárskom palicou zn. SONA 5362K, tmavosivej farby, ktorá bola opatrená s navijakom, vlascom a s háčikom, pričom ako návnadu použili fúkanú kukuricu a kostné červy. Počas lovu rýb ryby neulovili a tak Slovenskému rybárskemu zväzu MSO SRZ v Galante nespôsobili žiadnu škodu. 
Uznesením prokurátora Okresnej prokuratúry Galanta zo dňa 28.2.2013, spisová značka 3 Pv 684/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Galanta č. k. 3 Pv 684/12/2202 dňa 25. 02. 2013 bolo podľa § 216 ods. 1 Tr. por. podmienečne zastavené trestné stíhanie vedené proti obv. ml. XXXXX stíhanému za prečin pytliactva podľa § 310 ods. 1 Trestného zákona spolupáchateľstvom podľa § 20 Trestného zákona.

	Uznesenie nadobudlo právoplatnosť dňa 09. 03. 2013. Podľa § 216 ods. 2 Tr. por. bola obvinenému uložená skúšobná doba v trvaní 1 (jedného) roka, počas plynutia ktorej mu neboli uložené žiadne primerané obmedzenia ani povinnosti. Skúšobná doba obvinenému uplynula dňa 09. 03. 2014.

	Vzhľadom k tomu, že obvinený ml. XXXXX v skúšobnej dobe podmienečného zastavenia trestného stíhania viedol riadny život, z bydliska je kladne hodnotený, súdom počas skúšobnej doby trestaný nebol a t.č. sa proti nemu nevedie trestné stíhanie. Úradom práce, soc. vecí a rodiny Galanta, odbor sociálnych vecí a rodiny Galanta bolo zistené, že s výchovou ml. XXXXX neboli žiadne problémy a 14. 11. 2013 bolo konštatované, že nie je potrebné vypracovaný plán sociálnej práce s maloletým dieťaťom prehodnotiť. Zo školy - Základná škola s materskou školou Trstice je hodnotený všeobecne, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka